google/wiki40b huggingface dataset:
Norges Handelsstands Forbund

Norges Handelsstands Forbund (NHF) var en arbeidsgiverorganisasjon som skulle ivareta den private handelens interesser. Medlemmene var organisert i lokale handelsstandsforeninger. Forbundet ble stiftet som Den Norske Handelsstands Fællesforening i 1889, og ble omorganisert og gitt nytt navn i 1919. I 1990 gikk forbundet inn i Handels- og Servicenæringens Hovedorganisasjon (HSH).
Ua Pou

Ua Pou er ei øy og en kommune i Marquesasøyene i Fransk Polynesia. Øya har et areal på 105 km². Folketellingen i 2017 viste et innbyggertall på 2 295. Administrasjonsstedet er Hakahau. 
Flyplassen på Ua Pou ligger nord på øya.
MIPS (RISC-arkitektur)

MIPS (opprinnelig en forkortelse for Microprocessor without Interlocked Pipeline Stages) er en familie med RISC mikroprosessorer som blir utviklet av MIPS Technologies (tidligere MIPS Computer Systems).
Det finnes flere revisjoner av instruksjonssettet til MIPS, deriblant MIPS I, MIPS II, MIPS III, MIPS IV, MIPS V, MIPS32 og MIPS64. De første MIPS-arkitekturene var 32-bit, mens MIPS64 er 64-bit. MIPS32 og MIPS64 er de to revisjonene som er i bruk idag. I tillegg til instruksjons-settet, definerer MIPS32 og MIPS64 også et sett med kontroll-registre.
Flere utvidelser til arkitekturen finnes også, inkludert MIPS-3D som er et sett SIMD desimaltalls-instruksjoner for 3D-grafikk, MDMX (MaDMaX) som er et mer omfattende SIMD instruksjons-sett der 64-bit desimaltallsregistere benyttes til heltalls-beregninger, MIPS16e som tilføyer kompresjon av instruksjonene etter modell fra RISC-arkitekturen ARM, og MIPS MT som tilføyer multitråder.
Ved universiteter og høyskoler har MIPS-arkitekturen vært gjenstand for omfattende studier. Arktitekturen har fått stor innflytelse på senere RISC-arkitekturer, deriblant DEC Alpha. 
MIPS er blitt benyttet i flere innebygde systemer, deriblant TiVo, utstyr med Windows CE, rutere fra Cisco Systems, nettverksmodemer og en rekke spillkonsoll som f.eks. Nintendo 64, Sony PlayStation, PlayStation 2 og PlayStation Portable.
Frem til den 29. desember 2006 ble MIPS RISC-prosessorer benyttet i arbeidsstasjoner og servere fra Silicon Graphics, som kjørte operativsystemet IRIX. På slutten av 1980-tallet og på 1990-tallet ble MIPS-prosessorer også benyttet i datamaskiner fra Digital Equipment Corporation, NEC Corporation, Pyramid Technology, Siemens Nixdorf Informationssysteme, Tandem Computers og flere andre selskaper.
Victor-Lucien-Sulpice Lécot

Bakgrunn

Victor Lécot var bonnesønn. Han gikk på petit seminaire i Noyon og etter sitt baccalaureat (1849) naturvitenskaper det samme sted. I 1852 trådte han inn på presteseminaret i Beauvais og skriftet i februar 1855 over til presteseminaret Saint-Sulpice i Paris.

Prest

Den 24. juni 1855 mottok han prestevielsens sakrament og virket deretter som professor for filosogi ved seminaret i Noyon. I 1869 ble han prest ved katedralen i Beauvais og i 1872 dogneprest i St. Antoine de Compiègne.

Biskop

I mars 1886 ble han av regjeringen bestemt til biskop av Dijon, ble prekonisert 22. juni 1886, og bispeviet 11. juli 1886 av biskop Joseph Maxence Péronne; medkonsekrerende biskoper var François de Forges som var emeritert hjelpebiskop i Rennes, og François Douboin dom hadde vært apostolisk vikar av Sénégambia. Den 11. august ble han intronisert. Viktige anliggende for ham var omorganiseringen av Semaine religieuse i 1886, grunnleggelsen av eb kallsfremmende organisasjon i 1887, nyorganisering av kirkekoneransene, utfivelsen av en ny katekisme i 1887–1888, nye kapitularstatutter i 1887 og retningslinjer for grunnleggelsen av friskoler i 1888. Dessuten lot han katedralen restaurere og innførte valfarter til bispedømmets vernehelgen den hellige Benignus, som var bisatt i krypten.
Den 4. juni 1890 ble han utnevnt til erkebiskop av Bordeaux. Han viste et betydelig sosialt engasjement, som for eksempel etableringen av arbeiderkjøkkenet og sitt virke for arbeiderklassen. Han gikk for å være svært pavetro.

Kardinal

Den 12. juni 1893 opptok pave Leo XIII ham i kardinalskollegiet som kardinalprest med tittelkirken Santa Pudenziana.
Victor-Lucien-Sulpice Lécot døde den 19. desember 1908 i Chambéry på hjemreisen bra et besøk i Roma.
Enne gai

Enne-gai (kannada: ಎಣ್ಣೆಗಯ್) er en spesialitet i den nordlige del av den indiske delstaten Karnataka. Den lages av auberginer som skjæres åpne og fylles med krydder. Enne-gai spises med indiske brød som jolada rotti, som er grunnæringsmiddel i distriktene nord i Karnataka.
Gervais-François Couperin

Liv

Couperin fikk opplæring av faren Armand-Louis og ble farens etterfølger som organist ved Sainte-Chapelle. Han etterfulgte også sin bror Pierre-Louis som organist ved Notre-Dame de Paris, en post han holdt fram til den franske revolusjonen. I tillegg var han organist ved  Saint-Gervais og ved Saint-Merri (1818–1826).
Couperin var gift med sangeren Hélène Thérèse Frey. Datteren Céleste Thérèse (1793–1860) var også organist.
Verdenscupen i langrenn 2016/17 — 15 km klassisk menn — Ruka

Poengfordeling World Cup

1 pl. 100 - 2 pl. 80 - 3 pl. 60 - 4 pl. 50 - 5 pl. 45 - 6 pl. 40 - 7 pl. 36 - 8 pl. 32 - 9 pl. 29 - 10 pl. 26 - 11 pl. 24 - 12 pl. 22 - 13 pl. 20 - 14 pl. 18 - 15 pl. 16 - 16. pl 15 - 17 pl. 14 - 18 pl. 13 - 19 pl. 12 - 20 pl. 11 - 21 pl. 10 - 22 pl. 9 - 23 pl. 8 - 24 pl. 7 - 25 pl. 6 - 26 pl. 5 - 27 pl. 4 - 28 pl. 3 - 29 pl. 2 - 30 pl. 1

Premiepenger

1 pl = 15.000 chf - 2 pl. = 10.000 chf - 3 pl. = 5.000 chf - 4 pl. = 3.500 chf - 5 pl. = 2.500 chf - 6 pl. = 1.500 chf - 7 pl. = 1.000 chf - 8 pl. = 750 chf - 9 pl. = 500 chf - 10 pl. = 250 chf.
Yutaka Seto

Yutaka Seto (瀬戸豊, Seto Yutaka) er en person i romanen «Battle Royale», mangaserien og filmen med samme navn. I filmen blir han spilt av Yutaka Shimada.

Før spillet

Yutaka Seto er en av tredjeårsstudentene ved Shiroiwa Ungdomsskole. Yutaka var den korteste gutten i klassen, og Shinji Mimuras bestevenn. Yutaka var kjent for å være klassens klovn, og kunne tenke seg å bli komiker når han ble voksen. I boka var han forelsket i Izumi Kanai, og i mangaen var han forelsket i Fumiyo Fujiyoshi.

Under spillet

Yutaka ble utstyrt med en gaffel som våpen, men han visste selv at han ikke var modig nok til å angripe noen uansett hvilket våpen han hadde. Han ble utrolig lettet da han møtte bestevennen, Shinji. Shinji la en plan om å sprenge skolebygningen, og Yutaka hjalp ham.
I boka og mangaen, etter at Shinji ved et uhell dreper Keita Iijima, oppstår en liten krangel mellom ham og Yutaka. Mens de snakker, blir Yutaka skutt i ryggen av Kazuo Kiriyama. Kula går rett gjennom ham, og treffer Shinji. Yutaka dør, mens kameraten bare blir skadet.
I filmen hjelper Keita og Yutaka Shinji. De to blir drept av Kiriyama, og Shinji begår selvmord ved å sprenge seg selv.
Engelsk setter

Opprinnelse og alder

Engelsk setter er den eldste av setterene, og noen mener den fantes alt på 1500-tallet. I 1576 skrev John Caius om en spesielt langbent hund som ble benyttet til å jakte rapphøns i boka si om «English Dogges». Denne hunden tok stand og markerte fuglens posisjon, i motsetning til mer kortbente spaniels som snarere jaget fuglen inn i nett. Dette er trolig den første beskrivelsen man har av en setterlignende hund, men det er lite trolig at den kan kalles engelsk setter. Det er mer trolig at denne rasen først oppsto noe senere, kanskje omkring år 1700.
Opprinnelig ble det brukt til nettjakt på fugl. Den gikk lenge under navnet laverack setter, oppkalt etter Edward Laverack (trolig 1800–1877, men kildene varierer noe) som gjennom innavl og kryssavl (trolig med spansk pointer og diverse spaniels) forbedret rasen under en 50-års periode på 1800-tallet. Den første utstillingen med engelsk setter ble holdt ved Newcastle i 1859. Den nye typen ble akseptert av The Kennel Club i 1873. Som sådan ble rasen eksportert til Frankrike i 1879, og den første raseklubben ble etablert i 1891.
Engelskmenn skiller mellom vanlig engelsk setter (også kalt laverack setter) og såkalt working setter (også kalt llewellin setter). Llewellin setter er en slags arbeidshund, formet av Richard Purcell Llewellin (1840–1925) med basis i førstnevnte type.

Utseende, anatomi og fysikk

Engelsk setter er selve prototypen hva settere angår. Den er en middels stor, langhåret, harmonisk bygget fuglehund. Den skal ha god reisning, virke edel, og gi inntrykk av evne til stor fart og utholdenhet. Sett fra siden skal hunden virke rektangulær. 
Den skiller seg fra irsk setter og gordon setter gjennom å ha en hvit-gråhvit grunnfarge med enten rødbrune (i mange nyanser) eller sorte flekker og spetter. Det finnes også en såkalt tricolor (hvit, sort og tan/brun). Pelsen er lang og glatt. Kort og fin på hodet og framsiden av beina, middels lang ellers på kroppen, og lang og fin på baksiden av beina. Undersiden av halen og buken skal ha såkalt fanepels (lang pels). Foran i brysten er også pelsen noe lengre enn ellers og silkeaktig.
Kroppen er middels lang og brystkassen skal ikke være for bred, men dyp. Kort rygglinje og bred og lett velvet lende. Hodet skal være høyere enn bred og ha tydelig markert stopp. Hannene veier typisk 20-25 kg, mens tispene gjerne er noe lettere. Skulderhøyden varierer normalt fra ca. 54-64 cm.

Bruksområde

Engelsk setter er en typisk jakthund på fugl. Den søker gjerne mer vidstrakt enn gordon setter, og regnes som dyktig og energisk fuglehund som passer i alle typer terreng, selv om den opprinnelig var avlet for å jakte på våtmark og sumplignende terreng. Den er også er ypperlig familiehund, spesielt for folk som er glade i å ferdes mye ute i naturen.

Lynne og væremåte

Engelsk setter er en godlynt, energisk og svært utholdende hunderase som trenger mye mosjon for å trives maksimalt. Den er forholdsvis rolig av natur, regnes som lett å håndtere og skal være flink med barn. Pelsen krever normalt vedlikehold, men må undersøkes jevnlig for flått o.l.
Verdenscupen i aking

Verdenscupen i aking er en internasjonal serie av konkurranser i aking. Verdenscupen blir arrangert av Fédération internationale de luge de course og ble første gang arrangert i 1977.
Oslo spirituelle filmklubb

Oslo Spirituelle Filmklubb (OSF) ble startet 6 oktober 2004 og viser spirituell film en gang i måneden på Vika kino i Oslo. Den aller første visningen ble avholdt i Filmhusets lokaler den 4 desember 2004. Klubben viste da den japanske filmen "Afterlife". Etter den tid viste OSF filmer i Soria Moria noen år, inntil de flyttet til Vika kino.
Med «spirituell film» mener OSF filmer som stimulerer til ettertanke, undring og som inspirerer og åpner nye dører hos tilskueren. En del av filmene OSF viser har eksplisitte holistiske (NewAge) temaer (f.eks. One; Dances of Ecstasy; The Secret; Kornsirkler: visittkort fra det ukjente). Andre er mainstream-filmer som f.eks. Magnolia; Whale Rider; Himalaya; Momo – kampen om tiden og Metallica – Some Kind of Monster. Filmklubben viser også mindre kjente filmer som Hearts Cracked Open; I Juli (Im Juli); Baraka, og har hatt flere premiere- og førpremiere-visninger i Norge.
Filmklubbens utvalg av filmer spenner altså over alle sjangre og alle land og kulturer, fra dokumentarer til eventyrfilmer, fra alle verdens hjørner, og klubben søker å bevare en balanse mellom dette mangfoldet av kulturer og filmsjangre i sitt program. Et fellestrekk ved de fleste filmene er en egenskap som klubben beskriver med merkelappen «frydfilm», dvs. at målet er å vise filmer som fører til at de fleste tilskuerne føler seg løftet opp og mer glade og levende etter å ha sett filmen. OSF ble kåret til årets filmklubb av Norsk filmklubbforbund i 2005.
Råkken Roll

Råkken Roll er et samlealbum med fire norske danseband, utgitt i 1975.
U20-VM i friidrett 2018 – Sjukamp kvinner

Sjukamp for kvinner under U20-VM i friidrett 2018 ble arrangert på Ratina stadion i Tammerfors 12 og 13. juli 2018.
Pachypoides

Utseende

En ganske liten (7,5 millimeter), avlang, hårete oldenborre. "Snuten" (clypeus) er ovalt uttrukket. Hodet er ganske kraftig punktert. Antennen er 10-leddet med en fem-leddet klubbe. Forkroppen er mørkbrun. Pronotum har jevnt rundede sider og er noe bredere enn de parallellsidige dekkvingene, som er lysbrune med mørkere kanter.

Utbredelse

Arten er bare kjent fra Somalia.
Stakkvik

Stakkvik er ei bygd på Reinøya i Karlsøy kommune i Troms. Den ligger ved Langsundet, på vestsida av Reinøya, og strekker seg fra Reinskard i sør til Stakkvikneset i nord. Fv301 går gjennom bygda. Stakkvik har fergeforbindelse til kommunesenteret Hansnes, som ligger på Ringvassøya på motsatt side av Langsundet. I 2015 hadde grunnkretsen Stakkvik 135 innbyggere.
We the Kings

We the Kings (tidligere «Broken Image», «De Soto») er et punkrock-band fra Bradenton, Florida i USA. De har utgitt debutalbumet med samme tittel som dem selv, i oktober 2007. De har nå signert med det uavhengige selskapet S-Curve Recorcs (eid av EMI Music).
NM i mangekamp 1990

NM i mangekamp 1990 var en del av NM i friidrett 1990, og ble arrangert som et eget mesterskap på Lunderød stadion i Øyestad, 
2. og 3. juni av Aust-Agder Friidrettskrets.
Det ble konkurrert i tikamp for menn og sjukamp for kvinner.
Yasuyuki Iwasaki

Karriere

Yasuyuki Iwasaki startet sin profesjonelle karriere i Júbilo Iwata i 1990.
Lettbane

Lettbane brukes om flere former for skinnegående transport, både kollektivtransport og interntransport i industrien og i lagerhaller. Lettbaner har det til felles at dimensjonene gjerne er mindre enn for «egentlige» jernbaner og tunnelbaner.

Industrien

I industrien brukes lettbaner – en form for hengebaner – om skinnegående løfteutstyr.
Qomtepper

Qomtepper er en type persiske tepper produsert i Iran i regionen rundt byen Qom. Betegnelsen er ble tatt i bruk i 1930, på initiativ av handelsfolk fra Kashan. De klassiske motiver som foretrekkes på teppene er boteh og zil-e sultan.Man finner også blomstermotiver og annet som også er typiske for Isfahantepper, og sentralmedaljoner typiske for Kashantepper. Qomteppene er gjerne fargerike.
Haukbø

Haukbø var en norsk kongsgård i Ranrike (dagens Båhuslen) i middelalderen. Gårdsnavnet er kjent som en av den norske kongen Olav Kyrres kongsgårder. Ifølge både Olav Kyrres saga i Snorres Heimskringla og sagaene Fagerskinna, Morkinskinna og Ågrip, var det på Haukbø Olav døde i 1093.
Navnformen «Haukabø» brukes i Fagerskinna. I Morkinskinna og Ågrip (norrøne versjoner) brukes henholdsvis formene «Havcstaþom» (Haukstad) og «Haucba/r» (Haukbøyr).
Allround-VM på skøyter 1950, kvinner

Allround-VM på skøyter 1950, kvinner ble arrangert på Dinamo stadion i Moskva, Sovjetunionen den 11. og 12. februar 1950.
Maria Isakova fra Sovjetunionen forsvarte sin tittel fra 1949 og ble verdensmester.
Mazda MX-5

Mazda MX-5 så dagens lys i 1989 ved Mazdas fabrikk i Hiroshima. Den første versjonen som vi ofte kaller "NA", eller den med vippelyktene, skulle greie seg nokså utseendemessig uforandret helt til 1997. MX-5en kom i hovedsak i 1,6 og 1,8 liters utgaver, kun den førstnevnte i de første årene.
MX-5en, eller Miata i USA og Roadster i Japan, var et resultat av japansk, britisk og amerikansk samarbeid om design og konsept. Flere forslag var på bordet før et ble valgt, og alle fokuserte på å bringe tilbake det enkle og klassiske som man savnet med gode gamle engelske roadstere. Kombinert med japansk pålitelighet måtte det bli en suksessformel. Det har nok Mazda bevist, da MX-5 er solgt i over 900 000 eksemplarer per. februar 2011. Bilen er siden 2015 inne i sin fjerde generasjon.
Regionavisa

Regionavisa var en gratisavis som ble gitt ut hver onsdag i kommunene Hareid, Herøy, Sande, Ulstein, Vanylven, Selje, Stryn, Eid, Vågsøy, Hornindal, Volda og Ørsta. Avisen satset mest på featurestoff og underholdende artikler.
Regionavisa sluttet med papiravis i mars 2017 og satset fullt på nettavisen. I desember 2017 meldte avisen konkurs.
Opplagstallet per 2014 var 26 000, og lesertallet var 33 100. Daglig leder og redaktør var Hugo Antonsen.
NM i friidrett 2013

NM i friidrett 2013 besto av en rekke arrangementer. Kongepokalene ble tildelt Ezinne Okparaebo og Øyvind Strømmen Kjerpeset
for beste prestasjon under hovedmesterskapet i friidrett for seniorer som ble arrangert på Greveskogen Idrettspark i Tønsberg 23.–25. august. Det var tredje gang Tønsberg var arrangørby, etter NM i 1900 og 1993.
Følgende seniormesterskap ble arrangert utenfor hovedmesterskapet:
NM i friidrett innendørs 2013 – Haugesund 2.-3. februar
NM i terrengløp 2013, Hønefoss 13.-14. april 
NM i stafetter 2013 - Sandnes 25.-25. mai 
NM i kappgang 2013, landevei 
NM i motbakkeløp 2013 - Gaular 29. juni 
NM i ultraløp 2013 100 km - Bergen 16. mars
NM i ultraløp 2013 24 timers - Oslo 30. november - 1. desember
NM i halvmaraton 2013 - Knarvik 31. august 
NM i mangekamp 2013 Oslo 19.-20. mai 
 
NM i terrengløp 2013, lang løype - Levanger 5. oktober 
NM i maraton 2013 
Det ble også arrangert egne mesterskap for juniorer og veteraner, og i flere tilfeller var det egne junior- og veteranklasser i mesterskapene nevnt over.
Våre verste år

Handling

Serien handler om livet til Al Bundy, en tidligere fotballspiller på high school, som ble skoselger. Man møter også hans kone Peggy, en jålete, uutdannet husmor som er kjent for sitt store, røde hår og sine tøsete klær, samt deres to barn, Kelly, den attraktive men dumme datteren, og Bud, den dustete, upopulære og jentegale sønnen. Naboene er de oppadstormende Steve og Marcy Rhoades (Steve stikker etterhvert av fra Marcy, og hun gifter seg med den unge Jefferson D'Arcy etter en fuktig kveld på byen). De fleste episodene handler om at Al pønsker ut en eller annen lur plan, enten om å bli rik raskt, eller om å hevne seg på de suksessrike naboene, bare for å mislykkes på grunn av sin tegneserieaktige dumhet og sin uflaks.
Rosemary

Etymologi

Rosemary er dannet av det engelske ordet for rosmarin, rosemary. Planten har fått navn fra latinske ros marinus, «havdugg».
Rosemary kan også være en engelsk form av Rosemarie, som er et nylaget navn dannet ved en sammensetting av ros, «rosa», og Marie, en form av Maria.
FipPellektormonic

FipPellektormonic er et instrumentalband fra Bodø-området som ble etablert i 2003. Musikken er i rock-sjangeren, kombinert med jazz, metal , klassisk og progrock.
Deres første liveopptreden var under by:larm i Bergen i 2004. Siden har de blant annet spilt på Zoom-finalen i Oslo i 2006 og på hovedscenen under Parkenfestivalen i Bodø samme år.
Papirdukke

Papirdukke er en utklipt dukke av papir. Dukken er vanligvis tegnet med underklær og til dukken finnes det ett eller flere oppsett med papirklær som en «kler på» dukken. Klesplaggene har ofte fliker som en bøyer rundt dukken for at plagget skal sitte på plass.
De første trykte papirdukkene kom i 1810 i London, men håndlagde papirdukker har eksistert like lenge som papiret. Det er et billig leketøy som fungerer for barn fra alle samfunsklasser. Å klippe ut papirdukker er en god finmotorisk trening.
Mange kjendiser har dukket opp i form av papirdukker, både skuespillere og kongeligheter. Motebransjen har flere ganger anvendt seg av papirdukker.
Galadriel

Galadriel i film og radio

Rollen som Galadriel blir i Filmtrilogien Ringenes Herre spilt av Cate Blanchett.
Veritas File System

VERITAS File System, også VxFS, JFS og OnlineJFS, er et extent-basert filsystem. Det ble opprinnelig utviklet av AT&Ts Unix System Laboratories, og lansert   første gang i 1991 av VERITAS Software. Det benyttes som det primære filsystem i operativsystemet HP-UX, med online støtte for defragmentering under navnet OnlineJFS. Det er også støttet i AIX, Linux, Solaris, SINIX, UnixWare og SCO OpenServer.
Siste versjon er versjon 10.
Hansreia

Utseende

En middelsstor, kraftig, metallglinsende skarabide. Hodet er bredt skovlformet med to korte tenner på forkanten. Pronotums sidekant har en vinkel midt på, oversiden er skinnende grønnlig metallisk. Dekkvingene er nærmest halvkuleformede, tett og fint punktert og derfor ganske matte, med markerte lengdefurer. Leggene på forbeina har glatt ytterkant bortsett fra i spissen der det sitter tre korte tenner.

Levevis

Arten lever i tropisk regnskog, men også i andre naturlige skogtyper og sekundærskog.

Utbredelse

Arten er vidt utbredt i tropiske deler av Sør-Amerika.
Konkordieformelen

Konkordieformelen (latin Formula concordiae, «felles-hjerte», enighet) fra 1577 er den siste lutherske bekjennelse og ble til på foranledning av kurfyrst August av Sachsen (1553–1586), som var gift med en datter av Christian III, Anna.
Skriftet avslutter de lutherske lærestridigheter etter Martin Luthers død i 1546 og innleder ortodoksiens periode: den såkalte lutherske ortodoksi, som for alvor skulle komme fra begynnelsen av 1600-tallet og varte inntil et mer personlig og inderlig fromhetsideal ble dominerende med pietismen i slutten av århundret.
Den omfatter 12 artikler og forsøker å få i stand et kompromiss mellom de som især hadde fulgt Philipp Melanchthons mer humanistiske linje – kalt filippistene etter Melanchthons fornavn – og tilhengerne av den sanne lutherdom, de såkalte gnesio-lutheranere, som hadde en strengere biblicisme, støttet av en bestemt utformet lære om skriftens verbalinspirasjon.
Konkordieformelen er ikke en del av Den norske kirkes bekjennelsesgrunnlag. I Danmark-Norge ville man ikke rokke ved tradisjonen fra Christian IIIs tid, men opprettholde «den rene lære og enighet». Kongen, Fredrik II, var blitt så urolig over den store diskusjonen om den rette arv fra Luther, at han helt forbød noen i landet å ha et eksemplar av boken, Konkordieboken, som Konkordieformelen kom til å inngå i fra 1580. For å fremstå som et godt forbilde kastet kongen sitt eget vakre bind i peisen.
L'amore primitivo

Handling

Antropologen dr. Jayne sjekker inn på hotell i Roma. Hun har studert «primitive» menneskers ritualer rundt kjærlighet og seksualitet, og skal presentere funnene sine for en professor. Han møter henne på hotellrommet hennes for å se på en dokumentar hun har laget. Før de starter forklarer dr. Jayne at etter hennes mening er også de «siviliserte» menneskene primitive når det er snakk om kjærlighet. Professoren er ikke enig, men hun håper at han skal bli overbevist etter at de har sett dokumentaren. Mens de sitter og ser står to pikkoloer som jobber på hotellet utenfor døren og lusker, desperat etter å få et glimt at dr. Jayne. Etter at dokumentaren er ferdig er professoren fortsatt ikke enig med dr. Jaynes teori, så hun bestemmer seg for å demonstrere den for ham. Hun gir professoren beskjed om å gjemme seg i skapet. Deretter slipper hun inn de to pikkoloene som står utenfor døren, og utfører en striptease for dem. Dette gjør dem ville av begeistring, men har også en så kraftig effekt på professoren at dr. Jayne må flykte fra rommet.

Produksjon

Jayne Mansfield spilte inn filmen i mai 1964 i Italia. Filmen inkluderte også mye arkivfoto som viste diverse kjærlighetsritualer. Den inneholdt scener som hadde blitt filmet i Roma, Paris, Kenya, Marokko, Senegal, Guinea, Tanganyika, Singapore, Tokyo, Hongkong og Polynesia. Scener fra filmen ble inkludert i dokumentaren The Wild, Wild World of Jayne Mansfield, som ble utgitt i 1968, året etter Mansfields død.
Malcidae

Utseende

Små (3 – 4 mm), kraftig bygde teger. Kroppsoverflaten er grovt punktert og kledt med flate, skjell-lignende børster. Fasettøynene er runde og utstående. Punktøyne (ocelli) finnes. Antennene er fire-leddete. Forvingen har fem uforgrenede årer i den membranøse delen. Føttene er tre-leddete. På bakkroppen er bukplatene (sternitter) på andre til og med femte ledd vokst sammen, og vanligvis er sidene på de bakerste leddene utvidet til sidefløyer. Artene i slekten Chauliops er korte og brede, de i slekten Malcus mer langstrakte.